ҰБТ-ның екінші күні: 261 талапкер ереже бұзды, 19 баланың қызуы көтерілді
DATE: 13:57, 23 Маусым 2020 | GMT +5
TITLE: ҰБТ-ның екінші күні: 261 талапкер ереже бұзды, 19 баланың қызуы көтерілді
URL: https://kaz.inform.kz/news/ubt-nyn-ekinshi-kuni-261-talapker-erezhe-buzdy-19-balanyn-kyzuy-koterildi_a3665007/
META: DATE: 13:57, 23 Маусым 2020 | GMT +5
TOTAL WORDS: 149
AUTHOR(S):
TEXT: 22 маусым күні республика мектептерінде ҰБТ-ға 9478 талапкер қатысқан. Оның 2, 7 пайызы немесе 261-і ереже бұзып, аудиториядан шығарылды. 19 талапкердің немесе 0, 2 пайызының дене қызуы көтерілген. Нәтижесінде 9, 5 мыңға жуық баланың 6 553-і немесе 69, 1 пайызы шекті балды жинай алды. Ал 58 талапкер – 130 баллдан жоғары көрсеткішке қол жеткізді. Айта кетейік, ҰБТ ережесін бұзып, биыл тест тапсыру мүмкіндігінен айырылған түлектер қаңтар айындағы тест сертификатын пайдалана алады. «Достар, егер сіз ҰБТ-ны 2020 жылдың қаңтарында тапсырып, шекті балл жинаған болсаңыз, сол сертификатпен ЖОО-ға ақылы негізде түсе аласыз. Өйткені заңның кері күші болмайды, тіпті маусым айындағы тестілеуге кірмесеңіз немесе маусымдағы ҰБТ нәтижеңіз жойылған болса да, қаңтар айының ҰБТ сертификаты жарамды болып қала береді», - дейді тестілеу орталығыFacebook парашасы арқылы. Еске салайық, тестілеудің алғашқы күні 6 186 адам қатысып, 164 талапкер биыл тест тапсыру мүмкіндігінен айырылды. Биылғы ҰБТ еліміздің барлық өңірінде 21 маусым мен 5 шілде аралығында өтеді
